**Comunicate privind deciziile pronunţate în recurs în interesul legii în cadrul Completelor pentru soluţionarea recursurilor în interesul legii - începând cu data de 20 septembrie 2011**

**Comunicat privind deciziile pronunţate în recursurile în interesul legii în şedinţa din 7 decembrie 2015**

**Înalta Curte de Casaţie şi Justiţie**

**Biroul de Informare şi Relaţii Publice**

**C O M U N I C A T**

            În şedinţa din 7 decembrie 2015, Înalta Curte de Casaţie şi Justiţie – *Completul competent să judece recursul în interesul legii*, legal constituit în fiecare dintre cauze, a soluţionat 2 recursuri în interesul legii, fiind pronunţate următoarele soluţii:

***Decizia nr.25  în dosarul nr.21/2015***

Admite recursul în interesul legii formulat de către procurorul general al Parchetului de pe lângă Înalta Curte de Casație și Justiție şi, în consecinţă:

În interpretarea şi aplicarea unitară a dispoziţiilor art. 213 şi  2151 alin.5 din Codul de procedură penală stabileşte :

**Încheierea prin care judecătorul de drepturi și libertăți soluționează plângerea formulată de inculpat împotriva ordonanței procurorului prin care s-a luat ori s-a prelungit măsura preventivă a controlului judiciar este definitivă.**

Obligatorie, potrivit art.474 alin.4 din Codul de procedură penală.

Pronunţată, în şedinţă publică, azi 7 decembrie 2015.

***Decizia nr.26  în dosarul nr.22/2015***

Admite recursul în interesul legii, declarat de procurorul general al Parchetului de pe lângă înalta Curte de Casaţie şi Justiţie şi, în consecinţă:

În interpretarea şi aplicarea unitară a dispoziţiilor Legii nr.302/2004 în materia recunoaşterii hotărârilor judecătoreşti străine în vederea executării lor în România stabileşte că:

Sancţiunile/interdicţiile aplicate în baza hotărârilor străine de condamnare, pronunţate de autorităţile judiciare ale statelor membre ale Uniunii Europene care au transpus Decizia nr.2008/909/JAI al căror corespondent în legea penală română sunt pedepsele complementare/accesorii, nu pot fi puse în executare de autorităţile judiciare române.

Sancţiunile/interdicţiile aplicate în baza hotărârilor străine de condamnare, pronunţate de autorităţile judiciare ale statelor care nu au transpus Decizia nr.2008/909/JAI ori care nu sunt membre ale Uniunii Europene, al căror corespondent în legea penală română sunt pedepsele complementare/accesorii, nu pot fi puse în executare de autorităţile judiciare române, în afară de cazul în care statul emitent solicită aceasta în mod expres.

Obligatorie potrivit art.474 alin.4 Cod procedură penală.

Pronunţată, în şedinţă publică, azi 7 decembrie 2015.

După redactarea considerentelor şi semnarea deciziilor, acestea se vor publica în Monitorul Oficial al României, Partea I.

Purtător de cuvânt al

Înaltei Curţi de Casaţie şi Justiţie

*Judecător* **Minodora Condoiu**